

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 469-Ա**

**վարչական տուգանք նշանակելու մասին**

 03 օգոստոսի 2021թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավարի պարտականությունները կատարող Նարեկ Հայրապետյանս, քննելով «ՍՓԼԵՇ ՈՒՈԹԵՐ» սահմանափակ պատասխանատվությամբ ընկերության տնօրեն Ժորա Զավենի Սարգսյանի նկատմամբ հարուցված վարչական վարույթի վերաբերյալ գործը,

**Պ Ա Ր Զ Ե Ց Ի՝**

 Տեսչական մարմնի ղեկավարի՝ 2021 թվականի հուլիսի 2-ի N 1457-Ա հրամանի համաձայն «ՍՓԼԵՇ ՈՒՈԹԵՐ» սահմանափակ պատասխանատվությամբ ընկերությունում իրականացված ստուգման արդյունքում պարզվել և 2021 թվականի հուլիսի 27-ի թիվ 1457 վարչական իրավախախտման վերաբերյալ արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել է **Հայաստանի Հանրապետության կառավարության 2011 թվականի հունվարի 20-ի N 34-Ն որոշման հավելվածի 23-րդ և 55-րդ կետերի** պահանջները. այն է՝

 - օժանդակ և պահեստային տարածքի մի մասը չի պահվում նորոգ և պատշաճ վիճակում.

 - խախտվել է սննդի շղթայում ներգրավված աշխատակիցներ Հարություն Հովակիմյանի, Մաթևոս Մաղաքյանի, Ֆահրադ Ստեփանյանի, Լևոն Շահինյանի, Գոռ Ղազարյանի պարտադիր նախնական և պարբերական բժշկական զննությունների ենթարկման պարբերականությունը /աշխատանքի ընդունվելիս և յուրաքանչյուր կիսամյակը մեկ/, անձնական սանիտարական /բժշկական/ գրքույկների պատճեններն առկա են գործի նյութերում/.

 Այսպիսով, հաստատվել է, որ սույն վարչական գործով առաջացած իրավախախտման համար պատասխանատու է «ՍՓԼԵՇ ՈՒՈԹԵՐ» սահմանափակ պատասխանատվությամբ ընկերության տնօրեն Ժորա Զավենի Սարգսյանը (հասցե՝ ք. Երևան, Երկաթուղայինների 5 փողոց, տուն 5): Ժորա Զավենի Սարգսյանը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել է, սակայն գործի քննությանը չի ներկայացել և միջնորդություն չի ներկայացրել գործի քննությունը հետաձգելու մասին:

 Հիմք ընդունելով վերոգրյալը, հաշվի առնելով կատարված իրավախախտման բնույթը և ղեկավարվելով **Վարչարարության հիմունքների և վարչական վարույթի մասին օրենքի 7-րդ հոդվածի 2-րդ մասի գ կետով,** **Վարչական իրավախախտումների վերաբերյալ օրենսգրքի 14-րդ, 32-րդ, 2382-րդ, 279-րդ, 281-րդ հոդվածներով և 158-րդ հոդվածի 35-րդ մասով՝**

**Ո Ր Ո Շ Ե Ց Ի՝**

1. «ՍՓԼԵՇ ՈՒՈԹԵՐ» սահմանափակ պատասխանատվությամբ ընկերության տնօրեն Ժորա Զավենի Սարգսյանի նկատմամբ **Վարչական իրավախախտումների վերաբերյալ օրենսգրքի 158-րդ հոդվածի 35-րդ մասով սահմանված իրավախախտման կատարման համար** նշանակել տուգանք սահմանված նվազագույն աշխատավարձի երեսունապատիկի չափով՝ 30.000 (երեսուն հազար) ՀՀ դրամ:
2. Տուգանքը վճարել թիվ 900005242822 գանձապետական հաշվին և վճարումն ապացուցող բանկային անդորրագրի պատճենը սեղմ ժամկետում ներկայացնել Տեսչական մարմին:
3. Վարչական իրավախախտումների վերաբերյալ օրենսգրքի 305**-րդ** հոդվածիհամաձայն՝ խախտողի կողմից տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում` գանգատը կամ բողոքն առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:
4. Վարչարարության հիմունքների և վարչական վարույթի մասին օրենքի 88-րդ հոդվածիհամաձայն՝ դրամական պահանջներն ենթակա են կատարման անբողոքարկելի վարչական ակտերի հիման վրա` «Դատական ակտերի հարկադիր կատարման մասին» օրենքով սահմանված կարգով:
5. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

 **ՊԱՐՏԱԿԱՆՈՒԹՅՈՒՆՆԵՐԸ ԿԱՏԱՐՈՂ՝**

 **Ն. ՀԱՅՐԱՊԵՏՅԱՆ**

 Կ.Տ.